BURSA HUNGARICA 2012.” ÖSZTÖNDÍJPÁLYÁZAT
 

Orosháza Város Önkormányzata a Nemzeti Erőforrás Minisztériummal együttműködve meghirdeti a  BURSA HUNGARICA FELSŐOKTATÁSI ÖSZTÖNDÍJ-PÁLYÁZATOT a 2011/2012. tanév második és a 2012/2013. tanév első félévére vonatkozóan

A pályázati kiírásra az állandó orosházi lakhellyel rendelkező, hátrányos szociális helyzetű fiatalok jelentkezhetnek „A” vagy „B” kategóriában.

„A” típusú pályázat: a pályázatra azok felsőoktatási hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali tagozatos), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, egységes, osztatlan képzésben, vagy felsőfokú szakképzésben, a képzési keretidőn belül folytatják tanulmányaikat.

Nem részesülhet támogatásban az a hallgató, aki
· katonai illetve rendvédelmi felsőoktatási intézmények katonai illetve rendvédelmi képzésében vesz részt

· középiskolai akkreditált iskolarendszerű felsőfokú szakképzésben vesz részt 

· doktori (PhD) képzésben vesz részt 

· külföldi intézménnyel áll hallgatói jogviszonyban.
„B” típusú pályázatot nyújthat be az a fiatal, aki a 2012. év során tervezi felsőfokú tanulmányai megkezdését. A pályázatra azok fiatalok jelentkezhetnek, akik: 

a.) a 2011/2012. tanévben utolsó éves, érettségi előtt álló középiskolások;    vagy 

b.) felsőfokú diplomával nem rendelkező, felsőoktatási intézménybe még felvételt nem nyert érettségizettek; 

A pályázat részletes kiírása megtekinthető a Városi Polgármesteri Hivatal földszinti hirdetőtábláján, a www.wekerle.gov.hu  internet címen valamint Orosháza város honlapján www.oroshaza.hu. 

A Pályázati Csomag, mely  tartalmazza a pályázattal kapcsolatos részletes tájékoztatót és az adatlapokat is,  a Városi Polgármesteri Hivatal portáján kérhető munkanapokon 730 órától 1600 óráig, valamint letölthető a város honlapjáról. www.oroshaza.hu. Kezdőlap, Pályázatok.
A pályázat benyújtásának határideje: 2011. november 14. A pályázat benyújtásának helye: Városi Polgármesteri Hivatal  Orosháza, Szabadság tér 4-6. II. emelet 15.-16. ajtó

 

A pályázati kiírás  érvényességéhez Orosháza Város Önkormányzata Képviselő-testületének 2011. október 21. napján megtartott testületi ülésén hozott jóváhagyó határozata szükséges. Jóváhagyó testületi döntés hiányában a pályázati kiírás érvényét veszti.

